Jonas Vėlyvis

Jonas Vėlyvis (1940 m. sausio 18 d. Rudnioje, Varėnos valsčius – 2014 m. rugsėjo 9 d.) – Lietuvos žurnalistas, redaktorius, socialinių mokslų daktaras.

Biografija 
Baigė Rudnios vidurinę mokyklą, 1959 m. Vilniaus statybos technikumą. 1959–1963 m. Šiaulių gelžbetonio gamyklos betonuotojas. 1963–1966 m. Šiaulių miesto laikraščio „Raudonoji vėliava“ literatūrinis darbuotojas. 1967 m. baigė Vilniaus universitetą. 1967 m. Valstybinio radijo redaktorius. 1969–1974 m. žurnalo „Darbas ir poilsis“ vyriausiojo redaktoriaus pavaduotojas. 1977 m. žurnalo „Buitis“ vyriausiasis redaktorius. 1978–1991 m. žurnalo „Statyba ir architektūra“ vyriausiasis redaktorius. 1980 m. Maskvos universitete apgynė ekonomikos mokslų kandidato disertaciją.

1991 m. savaitraščio „Baltijos birža“ redaktorius. 1994–1995 m. valstybinės įmonės „Lietuvos geležinkeliai“ Informacijos leidybos centro viršininko pavaduotojas leidybai. 1996 m. žurnalo „Vadovo pasaulis“ atsakingasis sekretorius. 1997 m. laikraščio „Šalies ūkis“ vyriausiojo redaktoriaus pavaduotojas. 1992–1996 m. dėstė ekonomiką Vilniaus universitete, 1996–2005 m. Vilniaus Gedimino technikos universitete.

Daugiausia rašė statybos, socialinėmis, ekonominėmis ir valdymo temomis. Parašė istorinį politinį romaną „Neleisk mūsų gundyti“, vadovėlių moksleiviams ir studentams. Lietuvos žurnalistų sąjungos, Lietuvos meno kūrėjų asociacijos narys.

Bibliografija 
 Statybinių medžiagų pramonės darbininkų profesinės sudėties kitimas. – Vilnius: LIMTI, 1976. – 39 p.
 Pramonės darbuotojų informacinis aprūpinimas pagal iš anksto sudarytas programas / Romualdas Tupčiauskas, Jonas Vėlyvis. – Vilnius: LIMTI, 1977. – 52 p.
 Senovės Kinijos mitai / Juan Kė; iš rusų k. vertė Jonas Vėlyvis ir Vaclovas Mikailionis. – Vilnius: Mintis, 1989. – 407 p.
 Mano sodas: 68 klausimai ir atsakymai. – Vilnius: Karma, 1992. – 11 p.
 Spaudos laisvė ir jos gynimas: klausimai ir atsakymai. – Vilnius: Vilius, 1996. – 31 p. – ISBN 9986-425-26-3
 Invalidų socialinės integracijos įstatymas: 106 klausimai ir atsakymai. – Vilnius: V. Užtupas, 1996. – 31 p. – ISBN 9986-425-29-8
 Europos sutartis: vadovas studentui ir verslininkui. – Vilnius: Lietuvos geležinkeliai, 2000. – 393 p. – ISBN 9986-537-52-5
 Vienkiemiai Lietuvoje 1945–1989 metais. – Vilnius, 2000. – 174 p.: lent. – ISBN 9986-836-10-7
 Neleisk mūsų gundyti: Krėvės 1940 metų vasara: istorinis politinis romanas. – Vilnius: Pasaulio lietuvių vaikų literatūros asociacija „Lietuviška vaikų knyga“, 2002. – 191 p. – ISBN 9986-764-08-4 (2002 m. pelnė pirmąją vietą lietuviškai rašančių pasaulio lietuvių konkurse, kurį buvo paskelbęs JAV lietuvių laikraštis „Lietuvių balsas“ Čikagoje)
 Verslas: laisvai pasirinktinas kursas 11-12 klasių humanitarinio, realinio ir menų profilio moksleiviams. – Vilnius: Trys žvaigždutės, 2002. – 199 p.: iliustr. – ISBN 9955-454-31-8
 Statyba: vadovėlis 11-12 klasėms. – Vilnius: Gelspa, 2003. – 186 p.: iliustr. – ISBN 9955-539-11-9
 Verslas pasaulio prekybos sąlygomis: vadovėlis. – Vilnius, 2004. – 400 p. – ISBN 9955-592-38-9
 Euroverslas: asmenų, paslaugų, prekių ir kapitalo laisvas judėjimas: mokomoji knyga. – Vilnius: Ciklonas, 2005. – 351 p.: iliustr. – ISBN 9955-497-80-7
 Lietuvos Konstitucija: klausimai ir atsakymai. – Vilnius, 2007. – 48 p. – ISBN 978-9955-592-38-9
 Statybos menas, statybinės medžiagos, bendrieji statybos darbai: vadovėlis / Albertas Vaidila, Jonas Vėlyvis. – Vilnius: Mintis, 2008. – 281 p.: iliustr. – ISBN 978-5-417-00949-5
 Senjorai: leidinys apie Lietuvos žurnalistų senjorų klubo narius. – Vilnius: LŽS, 2009. – 145 p.: portr. – ISBN 978-9955-9965-3-8
 Lietuvos statybų vadyba 1945–1989 metais: ekonominis socialinis ir istorinis aspektai: monografija. – Vilnius, 2010. – 559 p.: diagr. – ISBN 978-609-408-059-3

Šaltiniai 

Lietuvos redaktoriai
Lietuvos ekonomistai
Lietuvos rašytojai
Lietuvos dėstytojai